Opiskelu - LUT School of Energy Systems - LUT
Opiskelu - LUT School of Energy Systems
Ilmastonmuutos, ruuan riittävyys ja energian käytön tehokkuus ovat esimerkkejä ympäristöhaasteista, jotka voimistuvat edelleen väestömäärän kasvaessa. Osaajia tarvitaan yhä enemmän huolehtimaan turvallisesta, taloudellisesta ja vähäpäästöisestä teknologiasta, energiatuotannosta sekä uusiutuvista energialähteistä.
LUTin vahvuus on yhteen yksikköön keskitetty koko energia-alan kattava koulutus. LUT School of Energy Systems yhdistää opetuksessaan modernin konetekniikan sekä energian tuotantoon, siirtoon, käyttöön sekä ympäristövaikutusten hallitsemiseen tarvittavat tekniikat ja järjestelmät. Koulutuksen punaisena lankana ovat energia- ja materiaalitehokkuus sekä kestävä tulevaisuus.
LUT tarjoaa ainutlaatuista ydinvoimatekniikan koulutusta. Lisäksi LUTissa on Suomen ainoa hitsaustekniikan professuuri sekä Suomen sekä pohjoismaiden ensimmäiset tuulivoima- ja aurinkotalousprofessuurit.
LUT School of Energy Systems vastaa ajankohtaisiin globaaleihin haasteisiin kouluttamalla ympäristöasiat huomioon ottavia asiantuntijoita teollisuuden ja elinkeinoelämän eri osa-alueille.
Kandidaattivaiheessa opiskelijat voivat suuntautua energia-, sähkö-, ympäristö- tai konetekniikkaan. Maisteritasolla koulutusta annetaan suomeksi ja englanniksi yhteensä seitsemässä ohjelmassa ja jatko-opintoja voi suorittaa viidessä tohtoriohjelmassa.
Konetekniikka (JEDI)
Energiatekniikan EnTeDI-ohjelma, Lappeenranta, Lahti, Turku
Industrial Design Engineering, Lahti
Circular Economy, Lahti
Energiamarkkinoiden ja aurinkotalouden tutkimusala
Energiatekniikan tutkimusala
Kestävyystutkimuksen tutkimusala
Konetekniikan tutkimusala
Sähkötekniikan tutkimusala